EFF seëvier in hofstryd teen joernaliste | Maroela Media
Die Suid-Afrikaanse Nasionale Redakteursforum (Sanef) het sy hofstryd teen Julius Malema en sy EFF verloor.
Sanef het die gelykheidshof namens vyf joernaliste genader op aanklagte van intimidasie, teistering en aanranding, nadat hulle verbaal aangeval is deur mense wat gesê het hulle is ondersteuners van die EFF.
Die verslaggewers was Ranjeni Munusamy van die Tiso Blackstar Group, die ondersoekende joernalis Pauli van Wyk, Adriaan Basson, redakteur van News24, Vrye Weeblad-redakteur Max du Preez, asook Barry Bateman, 'n senior verslaggewer van EWN.
Die Zondo-kommissie wat staatskaping ondersoek, het onlangs gehoor Munusamy het geld van die polisie se misdaadintelligensie-eenheid gekry. Sy is daarna op spesiale verlof geplaas. Bateman is ook onlangs vir 'n maand sonder betaling geskors en het 'n finale waarskuwing ontvang nadat hy op kamera vasgevang is waar hy 'n neerhalende term gebruik het om glo na Malema te verwys.
Malema het in November verlede jaar 'n beroep op sy ondersteuners gedoen om af te reken met spesifieke verslaggewers wat hy daarvan beskuldig het dat hulle ondersteuners van "wit monopoliekapitaal" is.
Regter Daisy Molefe het Donderdag bevind die media word nie beskerm ingevolge die Wet op Bevordering van Gelykheid en die Voorkoming van Diskriminasie, oftewel die Gelykheidswet, nie omdat joernalistiek 'n loopbaankeuse is. Dit is dus anders as ras of geslag, waaroor mense nie 'n keuse kan uitoefen nie, het IOL berig.
Die regter het luidens die berig ook gesê ongewilde, beledigende of omstrede opvattings is nie noodwendig haatspraak nie.
Sy het die aansoek van die hand gewys, maar geen kostebevel gemaak nie.
Sanef het in 'n kort verklaring op Twitter gesê hy neem kennis van die uitspraak. "Sanef respekteer die hof se bevinding en wag vir die volledige uitspraak."
Floyd Shivambu, adjunkpresident van die EFF, het ná die uitspraak na die saak as "beuselagtig en verspot" verwys.
"Ons het Stratkom ['n groep in die destydse apartheidsregering wat disinformasie versprei het] verslaan in hul pogings om die beweging vir ekonomiese emansipasie te laat ontspoor," het Shivambu getwiet.
Tot die hof is nou al aan mal ema se kant.CR moet ligloop hier kom moeilikheid vir hom.
Wat!!!!!!!!!!!!!!!!!!!!! die ou kom met moord weg maar soos jy se tot die howe is aan hulle kant. Ons kon dit seker verwag want hulle kan doen en se wat hulle wil en nie eers n haan sal daarna kraai nie.
Petrol op Malema se vuur. Nou sal ons hom hoor, letterlik kennis neem van hom.
Sy val kom egter al nader…
Molefe se dat iemand nie 'n keuse kan uitvoer op ras of geslag nie? Maar mense maak tog hull eie keuse oor geslags keuses en sommiges bleik die velle en hare vir 'n vale. Meeste bruin mense spring tussen swart en wit kant, afhangende wie die regerende pary is. Dit klink vir my eenvoudig na eie keuses soos met loopbaan keuses. Waarvan Daisy moontlik die verkeerde een gemaak het.